Oximoron

Oximoron hitza grezieratik dator, ὀξύμωρον, "contradictio in terminis" latinez, euskaraz “eromena”. Berez, jatorrizko hitza oximoron bat da: οξύς (oxýs: ‘zorrotza) eta μωρός (moró: kamutsa’). Figura erretorikoen artean pentsamendu figura bezala sailkatu egiten da. Definizioz zera da: “bi osagai edo zati antitetiko, ustez bateraezinak, edo elkarren kontrako zentzua dutenak elkartzen dituen figura da”.Xabier Altzibar, 616.or. Oximoron baten lehenengo ondorioa absurdoa da eta figura horrek ulertzeko irakurleari lan berezi bat eskatzen zaio. Esaterako “une eternoa” aipatzen badugu, hasieran kontzeptuak absurdoa ematen du baina laster bere zentzu metaforikoa uler daiteke, hau da, une hori, auskalo zergatik intentsitate bereziaz bizi izan dugula. Beraz, oximoron antitesi mota da.

Oso errekurtso zaharra da eta, adibidez, Heraklitok sarritan erabiltzen zuen. Oso ohikoa da poesia mistikoan zein maitasunezkoan. Oximoron ere baliabide ironikoa edo umoretsua izan daiteke. Xabier Altzibarrek George Orwellen adibide bat jaso du: “Abere guztiak berdinak dira, baina batzuk beste batzuk baino berdinagoak”. Hona hemen Joan Mari Irigoienen adibide bat:Letra txikiaz bada ere. Donostia: Elkar, 2002. 202.or.

 Zirkuluaren koadratuari
 ustekabeko irtenbidea emanez,
 asmatu berri dute, Iruñean,
 txorizo karratua:

 Adibide batzuk 
 Alderdi bakarra.
 Ama birjina.
 Argitasun iluna.
 Bakearen borroka.
 Bizitza ematen duen heriotza.
 Desazkundearen kapitalismoa.
 Demokrazia organikoa.
 Dinamika finkatuak.
 Eguzki beltza. Esperimentu mentala.
 Gerlari bakezalea.
 Izar nano erraldoia.
 Kapitalismo berdea.
 Mirari teknologikoa.
 Musika isila.
 Oihu isila.
 Zientzia ezkutuak.

 Erreferentziak 

 Bibliografia 
 Euskaltzaindia: Literatura terminoen hiztegia. Bilbo: 2008. 616-617.or. Xabier Altzibarren artikulua.
 Angelo Marchese eta Joaquín Forradellas: Diccionario de retórica, crítica y terminología literaria. Bartzelona: Ariel, 1982. 304.or.

 Ikus, gainera 
 Paradoxa
Pleonasmo

 Kanpo estekak 
 Euskaltzaindiaren Literatura Terminoen Hiztegia.

Kategoria:Figura erretorikoak